ΣΥΜΦΩΝΙΑ ΓΙΑ ΤΗΝ ΑΛΙΕΙΑ μεταξύ της Ευρωπαϊκής Οικονομικής Κοινότητος και της κυβερνήσεως της Σουηδίας

Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΣ, στο εξής καλουμένη «Κοινότης»,

αφενός,

και η ΚΥΒΕΡΝΗΣΗ ΤΗΣ ΣΟΥΗΔΙΑΣ,

αφετέρου,

ΥΠΕΝΘΥΜΙΖΟΝΤΑΣ τις στενές σχέσεις οι οποίες υπάρχουν μεταξύ της Κοινότητος και της Σουηδίας:

ΕΚΤΙΜΩΝΤΑΣ την κοινή τους επιθυμία να διασφαλίσουν την διατήρηση και την ορθολογική διαχείριση των αποθεμάτων ιχθύων που υπάρχουν στα ύδατα, τα οποία κείνται στ’ανοικτά των ακτών τους

ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ ότι η επέκταση των ζωνών αλιείας ορισμένων παρακτίων κρατών στην περιοχή του Ατλαντικού δύναται να προκαλέσει μετατόπιση της δραστηριότητος αλιείας, ικανή να επηρεάσει δυσμενώς την κατάσταση αυτών των πόρων

ΑΝΑΓΝΩΡΙΖΟΝΤΑΣ ότι, υπό τις συνθήκες αυτές, τα παράκτια κράτη της περιοχής έχουν πρωταρχικό συμφέρον να διασφαλίσουν με κατάλληλα μέτρα τη διατήρηση και την ορθολογική διαχείριση των βιολογικών πόρων

ΛΑΜΒΑΝΟΝΤΑΣ ΥΠΟΨΗ τις εργασίες της τρίτης διασκέψεως των Ηνωμένων Εθνών περί του Δικαίου της Θαλάσσης

ΒΕΒΑΙΩΝΟΝΤΑΣ ότι η επέκταση από τα παράκτια κράτη της ζώνης δικαιοδοσίας τους στους βιολογικούς πόρους και η άσκηση σ’αυτή την ζώνη των κυριαρχικών δικαιωμάτων με σκοπό την εξερεύνηση και την εκμετάλλευση, τη διατήρηση και τη διαχείριση αυτών των πόρων πρέπει να πραγματοποιούνται σύμφωνα με τις αρχές του διεθνούς δικαίου

ΛΑΜΒΑΝΟΝΤΑΣ ΥΠΟΨΗ ότι η Κοινότης συμφώνησε ότι τα όρια των ζωνών αλιείας των Κρατών Μελών της, στο εξής καλουμένων «ζώνες αλιείας οι οποίες ανήκουν στη δικαιοδοσία της Κοινότητος», εκτείνονται μέχρι 200 ναυτικά μίλια, εφόσον η άσκηση της αλιείας στο εσωτερικό αυτών των ορίων υπάγεται στην κοινή πολιτική της Κοινότητος στον τομέα της αλιείας

ΕΠΙΘΥΜΩΝΤΑΣ να καθιερώσουν τις λεπτομέρειες και τους όρους ασκήσεως της αλιείας που παρουσιάζει ένα κοινό ενδιαφέρον για τα δύο μέρη,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

ρθρο 1

Κάθε μέρος επιτρέπει στα αλιευτικά σκάφη του άλλου μέρους να αλιεύουν στο εσωτερικό της ζώνης αλιείας που ανήκει στη δικαιοδοσία του σύμφωνα με τις διατάξεις που ακολουθούν.

ρθρο 2

1. Κάθε μέρος καθορίζει, εφόσον είναι ανάγκη, κάθε έτος για τη ζώνη αλιείας που ανήκει στη δικαιοδοσία του, με την επιφύλαξη τροποποιήσεως σε περίπτωση απροβλέπτων περιπτώσεων και λαμβάνοντας υπόψη την ανάγκη μιας ορθολογικής διαχειρίσεως των βιολογικών πόρων:

α) το συνολικό όγκο των αλιευμάτων που έχουν επιτραπεί για τα ειδικά αποθέματα ή τα σύνολα αποθεμάτων, λαμβάνοντας υπόψη τα καλύτερα επιστημονικά δεδομένα, τα οποία δύναται να διαθέτει, την αλληλεξάρτηση των αποθεμάτων, τις εργασίες των αρμοδίων διεθνών οργανισμών και κάθε άλλο κατάλληλο συντελεστή

β) κατόπιν καταλλήλων διαβουλεύσεων, τα μερίδια που χορηγούνται στα αλιευτικά σκάφη του άλλου μέρους, καθώς και τις ζώνες, στο εσωτερικό των οποίων αυτά τα μερίδια δύνανται να αλιευθούν. Τα δύο μέρη θα έχουν ως στόχο την πραγματοποίηση μιας ικανοποιητικής ισορροπίας μεταξύ των δυνατοτήτων τους αλιείας στις ναυτικές ζώνες κοινού ενδιαφέροντος, λαμβάνοντας υπόψη, κατά προτεραιότητα, τα κοινά συμφέροντα που υφίστανται στίς όμορφες ζώνες των δύο μερών. Για να καθορισθούν αυτές οι δυνατότητες αλιείας κάθε μέρος θα λάβει υπόψη:

i) την ανάγκη μειώσεως στο ελάχιστο των δυσκολιών για το μέρος, για το οποίο οι δυνατότητες αλιείας θα μπορούσαν να μειωθούν με την ευκαιρία του καθορισμού της ισορροπίας που προαναφέρθηκε

ii) κάθε άλλο κατάλληλο συντελεστή.

2. Τα μέτρα ρυθμίσεως της αλιείας που λαμβάνονται από κάθε μέρος δεν θα είναι τέτοιας φύσεως ώστε να εμποδίζουν την πλήρη άσκηση των δικαιωμάτων αλιείας που παραχωρούνται κατ’ εφαρμογή της παρούσης συμφωνίας.

ρθρο 3

Κάθε μέρος δύναται να αποφασίσει ότι η άσκηση των δραστηριοτήτων αλιείας στη ζώνη αλιείας που ανήκει στη δικαιοδοσία του από τα αλιευτικά σκάφη του άλλου μέρους θα εξαρτάται από τη χορήγηση αδειών. Οι αρμόδιες αρχές κάθε μέρους κοινοποιούν σε εύθετο χρόνο, εφόσον είναι ανάγκη, στο άλλο μέρος, το όνομα, τον αριθμό νηολογήσεως και τα άλλα συναφή χαρακτηριστικά των αλιευτικών σκαφών που δικαιούνται να αλιεύουν στη ζώνη αλιείας που ανήκει στη δικαιοδοσία του άλλου μέρους. Το δεύτερο μέρος θα εκδώσει στη συνέχεια άδειες που ανταποκρίνονται στις δυνατότητες αλιείας, οι οποίες χορηγούνται σύμφωνα με τις διατάξεις του άρθρου 2 παράγραφος 1 υπό β).

ρθρο 4

Τα αλιευτικά σκάφη του ενός των μερών, τα οποία ασκούν τις δραστηριότητες τους στη ζώνη αλιείας που ανήκει στη δικαιοδοσία του άλλου μέρους, συμμορφώνονται με τα μέτρα διατηρήσεως και ελέγχου, καθώς και με τις άλλες διατάξεις που διέπουν τις δραστηριότητες αλιείας σ’αυτή τη ζώνη. Κάθε μέτρο, όρος ή νέα διάταξη πρέπει να κοινοποιείται δεόντος εκ των προτέρων.

ρθρο 5

1. Κάθε μέρος λαμβάνει όλα τα αναγκαία μέτρα για να διασφαλίσει την τήρηση από τα σκάφη του των διατάξεων του παρούσης συμφωνίας και των άλλων εφαρμοστέων ρυθμίσεων.

2. Στο εσωτερικό της ζώνης αλιείας που ανήκει στη δικαιοδοσία του, κάθε μέρος δύναται να λάβει, σύμφωνα με τους κανόνες του διεθνούς δικαίου, τα μέτρα τα οποία δύνανται να είναι αναγκαία για να διασφαλίσει την τήρηση από τα σκάφη του άλλου μέρους των διατάξεων της παρούσης συμφωνίας.

ρθρο 6

Τα μέρη υποχρεούνται να συνεργάζονται για να εξασφαλίσουν καταλλήλως τη διαχείριση και τη διατήρηση των βιολογικών πόρων της θαλάσσης και να διευκολύνουν τις σχετικές επιστημονικές έρευνες, οι οποίες είναι αναγκαίες, ειδικότερα όσον αφορά:

α) τα αποθέματα των ιχθύων που υπάρχουν στις ζώνες αλιείας που ανήκουν στη δικαιοδοσία των δύο μερών, για να επιτύχουν, κατά το μέτρο του δυνατού, την εναρμόνιση των μέτρων που αποσκοπούν να ρυθμίσουν την αλιεία όσον αφορά αυτά τα αποθέματα

β) τα αποθέματα ιχθυών κοινού ενδιαφέροντος που υπάρχουν στις ζώνες αλιείας, οι οποίες ανήκουν στη δικαιοδοσία των δύο μερών και στις ζώνες που κείνται πέραν των ζωνών αυτών και γειτνιάζουν με αυτές.

ρθρο 7

1.Τα μέρη συμφωνούν να συνεννοούνται για τα θέματα που αφορούν την εφαρμογή και την καλή λειτουργία της παρούσης συμφωνίας.

2.Σε περίπτωση διαφοράς που αφορά την ερμηνεία ή την εφαρμογή της παρούσης συμφωνίας, τα μέρη θα προβούν σε διαβουλεύσεις.

Αν, στη συνέχεια αυτών των διαβουλεύσεων, δεν έχει επιτευχθεί συμφωνία και αν αναφέρεται ότι ένα από τα μέρη παρέλειψε κατά τρόπο έκδηλο την υποχρέωση να συμμορφωθεί με ορισμένες διατάξεις ή όρους που προβλέπονται από την παρούσα συμφωνία, η διαφορά θα υποβληθεί σε διαιτησία υπό τους όρους που προβλέπονται στο παράρτημα, με την επιφύλαξη ότι δεν θα αμφισβητηθεί η άσκηση των κυριαρχικών δικαιωμάτων του τομέως της εξερευνήσεως, της εκμεταλλεύσεως, διατηρήσεως και διαχειρίσεως των βιολογικών πόρων στην κάθε ζώνη αλιείας.

ρθρο 8

Η παρούσα συμφωνία δεν επηρεάζει τις άλλες συμφωνίες που ισχύουν μεταξύ των μερών, ούτε και τις έν ισχύει συμφωνίες ενός μέρους στη ζώνη αλιείας που ανήκει στη δικαιοδοσία του άλλου μέρους.

ρθρο 9

Καμία διάταξη της παρούσης συμφωνίας δεν επηρεάζει ούτε προδικάζει καθοιονδήποτε τρόπο τις απόψεις κάθε μέρους όσον αφορά τα θέματα τα σχετικά με το Δίκαιο της Θαλάσσης .

ρθρο 10

Η παρούσα συμφωνία εφαρμόζεται, αφενός, στα εδάφη, στα οποία εφαρμόζεται η συνθήκη περί ιδρύσεως της Ευρωπαϊκής Οικονομικής Κοινότητος υπό τους όρους που προβλέπονται από την εν λόγω συνθήκη, και στο έδαφος της Σουηδίας, αφετέρου.

ρθρο 11

Η παρούσα συμφωνία αρχίζει να ισχύει από την ημερομηνία κατά την οποία τα μέρη κοινοποιούν αμοιβαίως την περάτωση των αναγκαίων προς τούτο διαδικασιών. Εν αναμονή της ενάρξεως της ισχύος της, θα εφαρμόζεται προσωρινά από την ημέρα της υπογραφής της.

ρθρο 12

Η παρούσα συμφωνία έχει συναφθεί για μία πρώτη περίοδο δέκα ετών από την ημερομηνία ενάρξεως της ισχύος της. ν δεν τεθεί τέρμα στη συμφωνία εκ μέρους ενός των μερών, με κοινοποίηση που γίνεται εννέα μήνες πριν από την ημερομηνία λήξεως της περιόδου αυτής, παραμένει σε ισχύ για συμπληρωματικές περιόδους έξι ετών, με την επιφύλαξη ότι δεν έγινε καμία κοινοποίηση καταγγελίας τουλάχιστον εννέα μήνες πρίν απο την λήξη κάθε περιόδου.

ρθρο 13

Τα μέρη συμφωνούν να προβαίνουν στην εξέταση της παρούσης συμφωνίας μετά από το συμπέρασμα των διαπραγματεύσεων, για μία πολυμερή συνθήκη, που διεξάγονται στα πλαίσια της τρίτης διασκέψεως των Ηνωμένων Εθνών για το Δίκαιο της Θαλάσσης.

IN WITNESS WHEREOF, the undersigned, being duly authorized for this purpose, have signed this Agreement.

Εις πίστωση των ανωτέρω, οι κατωτέρω πληρεξούσιοι υπέγραψαν την παρούσα συμφωνία.

Udfζrdiget i Bruxelles, den enogtyvende marts nitten hundrede og syvoghalvfjerds i to eksemplarer pε dansk, engelsk, fransk, italiensk, nederlandsk, tysk og svensk,idethver af disse tekster har samme gyldighed.

Geschehen zu Brόssel am einundzwanzigsten Mδrz neunzehnhundertsiebenundsiebzig in zwei Urschriften in dδnischer, deutscher, englischer, franzφsischer, italienischer, niederlδndischer und scwedischer Sprache, wobei jeder Wortlaut gleichermaίen verbindlich ist.

Done at Brussels on the twenty-first day of March in the year one thousand nine hundred and seventy-seven, in duplicate in the Danish, Dutch, English, French, German, Italian and Swedish languages, each of these texts being equally authentic.

Fait ΰ Bruxelles, le vingt et un mars mil neuf cent soixante-dix- sept, en double exemplaire, en langues allemande, anglaise, danoise, franηaise, italienne, nιerlandaise et suιdoise, chacun de ces textes faisant ιgalement foi.

Fatto a Bruxelles, il ventuno marzo millenovecentosettantasette, in duplice copia in lingua danese, francese,inglese, italiana, olandese, tedesca e svedese, ciascuno di detti testi facente ugualmente fede.

Gedaan te Brussel, op eenentwintig maart negentienhonderd zevenenzeventig, in twee exemplaren in de Deense, de Duitse, de Engelse, de Franse, de Italiaanse, de Nederlandse en de Zweedse taal, zijnde alle teksten gelijkelijk authentiek.

Som skedde i Bryssel den tjugofφrsta mars nittonhundrasjuttionsju, i tvε exemplar pε svenska, danska, engelska, italienska, nederlεndska och tyska sprεken, varvid envar av dessa texter skall ha lika vitsord.

Έγινε στις Βρυξέλλες, την εικοστή πρώτη Μαρτίου χίλια εννιακόσια εβδομήντα επτά, σε δύο αντίτυπα, στη γερμανική, αγγλική, δανική, γαλλική, ιταλική, ολλανδική και σουηδική γλώσσα. Καθένα απο τα κείμενα αυτά είναι εξίσου αυθεντικό.

For Rεdet for De europζiske Fζllesskaber

Fφr den Rat der Europφischen Gemeinschaften

For the Council of the European Communities

Pour le Conseil des Communautιs europιennes

Per il Consiglio delle Comunitΰ europee

Voor de Raad van de Europese Gemeenschappen

Fφr Rεdet fφr De Europeiska Gemenskaperna

Γιά το Συμβούλιο των Ευρωπαϊκών Κοινοτήτων

For Sveriges regering

For the Government of Sweden

Pour le gouvernement de la Suθde

Per il governo svedese

Voor de Regering van Zweden

Fφr Sveriges Regering

Για την κυβέρνηση της Σουηδίας

ΠΑΡΑΡΤΗΜΑ

1. Εντός προθεσμίας δύο μηνών από την ημερομηνία, κατά την οποία το ένα ή το άλλο μέρος ζήτησε ρητώς την υποβολή μιας διαφοράς σε διαιτησία σύμφωνα με το άρθρο 7 παράγραφος 2 της συμφωνίας, κάθε μέρος υποδεικνύει ένα μέλος του διαιτητικού δικαστηρίου και εντός προθεσμίας τριών μηνών από την ίδια ημερομηνία αυτά τα δύο μέλη επιλέγουν με κοινή συμφωνία έναν υπήκοο τρίτου κράτους για να ορισθεί από τα δύο μέρη ως τρίτο μέλος.

2. Το μέρος που ζητεί τη διαιτησία υποβάλλει, τη στιγμή της εξετάσεως της αιτήσεως, ένα υπόμνημα, στο οποίο εκθέτει τις αξιώσεις του καθώς και τις αιτιολογίες επί των οποίων βασίζονται αυτές (οι αξιώσεις).

3. Αν οι προθεσμίες που αναφέρονται στην παράγραφο 1 δεν τηρήθηκαν, κάθε μέρος δύναται, ελλείψει κάθε άλλης καταλλήλου διευθετήσεως, να απευθυνθεί στον Πρόεδρο του Διεθνούς Δικαστηρίου για να προβεί στις απαραίτητες συστάσεις. Αν ο Πρόεδρος είναι υπήκοος του ενός ή του άλλου των μερών ή αν υπάρχει ένα άλλο κώλυμα να εκπληρώσει την εν λόγω υπηρεσία, ο Αντιπρόεδρος προβαίνει στις απαραίτητες συστάσεις. Αν ο Αντιπρόεδρος είναι υπήκοος του ενός ή του άλλου των μερών ή αν επίσης κωλύεται να εκπληρώσει την εν λόγω υπηρεσία, το αρχαιότερο μέλος του Δικαστηρίου, το οποίο δεν είναι υπήκοος του ενός ή του άλλου των μερών, προβαίνει στις απαραίτητες συστάσεις.

4. Το διαιτητικό δικαστήριο λαμβάνει τις αποφάσεις του βάσει της παρούσης συμφωνίας και άλλων κανόνων του διεθνούς δικαίου, με πλειοψηφία των ψήφων. Οι αποφάσεις αυτές είναι δεσμευτικές. ν και τα σχετικά έξοδα του διαιτητικού δικαστηρίου κανονικώς πρέπει να βαρύνουν κατ’ισομοιρία και τα δύο μέρη, το εν λόγω δικαστήριο έχει εξουσία να αποφασίσει διαφορετικά όσον αφορά τα δικαστικά έξοδα. Για όλα τα άλλα θέματα, το διαιτητικό δικηστήριο καθορίζει το ίδιο τη δική του οργάνωση και τη δική του διαδικασία.